Нобэрэ пщэдейрэ
ФокIадэм и 3, гъубж
Терроризмэм ебэныным и махуэщ
Беслъэн къалэм къыщыхъуа терактым хэкIуэдахэм я фэеплъ махуэщ
Молдовэ Республикэм и лъэпкъ армэм и махуэщ
Австралием и къэрал ныпым и махуэщ
1612 гъэм Пожарский Дмитрийрэ Черкасский Къанщауэрэ лыхьыдзэм текIуащ.
1826 гъэм Николай Езанэр Урысейм и пащтыхьу зэрагъэувым и нэщэнэу тажыр щхьэратIэгъащ.
1864 гъэм Швецием щыщ щIэныгъэлI Нобель Альфред Стокгольм дэт и лабораторэр къауэри, унэр щIым щыщ ищIыжат. Нитроглицерин къигъэсэбэпу иригъэкIуэкIа къэхутэныгъэхэм я зэранкIэ абы щыгъуэ хэкIуэдат Альфред и дэIэпыкъуэгъуитхур, и къуэш нэхъыщIэ Эмиль. Апхуэдэу щытми, Нобель и къэхутэныгъэхэр зэпигъэуакъым икIи илъэсищ дэкIа нэужь абы къратауэ щытащ динамит къызэригупсысам щыхьэт техъуэ тхылъ.
1875 гъэм Москва щагъэтIылъащ Тхыдэ музейм и лъабжьэр. Абы мыхьэнэш-хуэ зэриIэр къигъэлъагъуэу Iуэхум зыкъригъэхьэлIат император Александр ЕтIуанэм.
1939 гъэм Инджылызым-рэ Франджымрэ я правительствэхэм унафэ къащтащ фашист Германием зауэ зэрыращIылIэм теухуауэ.
1947 гъэм пащэжащ Ленинград и метрополитеныр ухуэным. А лэжьыгъэхэр зэпагъэуауэ щытащ зауэ зэманым.
1953 гъэм Хрущёв Никитэ КПСС-м и ЦК-м и япэ секретару хахащ.
КъБР-м и политикэ, къэрал, жылагъуэ лэжьакIуэ, КъБАССР-м и Министрхэм я Советым и УнафэщIу щыта Дохъущокъуэ Мусэ къызэралъхурэ илъэс 87-рэ ирокъу.
УФ-ми КъБР-ми щIыхь зиIэ я егъэджакIуэ Гугъуэт Лол къызэралъхурэ илъэс 85-рэ ирокъу.
КъБР-м и цIыхубэ сурэтыщI БжэIумых Хьид къызэралъхурэ илъэс 83-рэ ирокъу.
Литературэдж, тхакIуэ, КъБКъУ-м и доцент Абазэ Албэч и ныбжьыр илъэс 55-рэ ирокъу.
Актрисэ, УФ-м и цIыхубэ артисткэ Зудинэ Маринэ и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 27-рэ, жэщым градус 13 — 16 щыхъунущ.
ФокIадэм и 4, бэрэжьей
Тхэквондом и дунейпсо махуэщ
Урысейм и ядернэ шынагъуэншагъэр къызэгъэпэщынымкIэ IэщIагъэлIым и махуэщ
Армением щагъэлъапIэ къегъэлакIуэм и махуэр
Молдовэ Республикэм и таможеннэ къулыкъум и лэжьакIуэм и махуэщ
1781 гъэм США-м хыхьэ Лос-Анджелес къалэм и лъабжьэр ягъэтIылъащ.
1799 гъэм Урысей империем къыщызэрагъэпэщащ къалэ унафэхэр зыIэщIэлъыну IуэхущIапIэхэр.
1888 гъэм Истман Джордж «Кодак» дамыгъэмрэ плёнкэ зэрыплъхьэ хъу сурэттехымрэ я патент къратащ.
1945 гъэм СССР-м и Совет Нэхъыщхьэм и Президиумым и унафэкIэ зэбграгъэкIыжащ ЗыхъумэжыныгъэмкIэ Къэрал Комитетыр. Ар Хэку зауэшхуэм и лъэхъэнэм къызэрагъэпэщат, СССР-м сыт и лъэныкъуэкIи унафэ щищIын къалэныр и пщэ дэлъу. Абы и Iэтащхьэт Сталин Иосиф.
1957 гъэм цIыху къызэрырашэкI «Ту-104А» кхъухьлъатэ лIэужьыгъуэщIэр япэу уэгум ихьащ, Москва — Нью-Йорк гъуэгуанэм тету.
1975 гъэм «Сыт? Дэнэ? Дапщэщ?» телевизионнэ клубым и япэ нэтыныр къагъэлъэгъуащ.
1991 гъэм Свердловск къалэм и цIэр Екатеринбург жиIэу зэрахъуэкIыжащ.
1997 гъэм Москва щыщIидзащ УФ-м и къалащхьэр илъэс 850-рэ зэрырикъум теухуа гуфIэгъуэ дауэдапщэхэм. Ахэр махуиплIкIэ екIуэкIащ.
1999 гъэм Буйнакск къалэм (Дагъыстэн) щалэжьа терактым и зэранкIэ къатитхуу зэтет унэр къэуащ. Абы щыгъуэ цIыху 58-рэ хэкIуэдауэ щытащ.
Адыгэпщ, Урысейм и дзэ, къэрал къулыкъущIэу, Правительствэм и унафэщIу щыта Черкасский Яков (Урыскъан) къызэралъхурэ илъэс 353-рэ ирокъу.
Совет хирург Iэзэ, академик, УФ-м щIэныгъэмкIэ щIыхь зиIэ и лэжьакIуэ цIэр, Сталиным и саугъэтыр зыхуагъэфэща Вишневский Александр къызэралъхурэ илъэси 145-рэ ирокъу.
Совет Союзым и ЛIыхъужь Нэхей Даут къызэралъхурэ илъэси 102-рэ ирокъу.
Шапсыгъ еджагъэшхуэ, тхыдэ щIэныгъэхэм я доктор, профессор Нэпсо Долэт къызэралъхурэ илъэс 92-рэ ирокъу.
Урысейм и цIыхубэ артисткэ Ургант Нинэ и ныбжьыр илъэс 90 ирокъу.
УэрэджыIакIуэ, УФ-м и цIыхубэ артист Хиль Эду-ард къызэралъхурэ илъэс 85-рэ ирокъу.
Журналист, публицист, «Адыгэ псалъэ» газетым и обозреватель Чэрим Марианнэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 25 — 26-рэ, жэщым градус 13 — 16 щыхъунущ.
